OpenLLM-France/wikimedia huggingface dataset:
# Hunsrück

An Hunsrück (distaget [ˈhʊnsʁʏk] en alamaneg) zo un dorosennad menezioù izel e kornaoueg Alamagn. Bevennet eo gant traoñoù ar Mosel (en hanternoz), an Nahe (er c'hreisteiz), hag ar Roen (er reter). En tu all d'ar Roen en em astenn an Taunus. En hanternoz d'ar Mosel emañ torosennad an Eifel.
Kalz eus kernioù an Hunsrück n'int ket ouzhpenn 400 metr uhelder. Un nebeud re zo uheloc'h avat, evel an Erbeskopf (816 m) pe ar Rösterkopf (708 m).
E-touez ar c'hêrioù brasañ a gaver en tolead e c'haller menegiñ Kastellaun, Simmern, Kirchberg ha Morbach.
Deuet eo an Hunsrück da vezañ eus ar c'hornioù-bro gant ar muiañ a dourioù-avel en Alamagn. Kalz touristed a zeu d'an tolead hag ur park natur a oa bet digoret e 2015, Park Broadel Hunsrück-Hochwald. Brudet eo bet ar c'hornad gant ar film Heimat a zo bet troet eno. Kalz a dud a oa bet o tivroañ, en XIX$^{vet}$ kantved, da vont da Vrazil dreist-holl.
a vo kavet e Wikimedia Commons.
# Hunegan Setzer

Hunegan Setzer :
| Diouer a roadoù (DD) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Gliridae |
| Genad : | Myomimus |
| Anv skiantel ||
| Myomimus setzeri Rossolimo, 1976 ||
| D'ar vevoniezh e tenn ar pennad-mañ. ||
Hunegan Setzer (Myomimus setzeri) a zo ur bronneg krigner hag a vev en Iran, Turkia hag Azerbaidjan.
# Hungaria

Hungaria, en hungareg Magyarország (distaget : [ˈmɒɟɒrorsaːɡ] (LFE)), a zo ur vro dizalc'h e kreizig-kreiz kevandir Europa. Budapest eo ar gêr-benn (gant tremen 2 vilion a annezidi). E-touez ar c'hêrioù bras all e c'haller menegiñ Debrecen, Miskolc, Szeged ha Pécs. En-dro da Hungaria emañ Slovakia en hanternoz, Ukraina er biz, Roumania er reter, Serbia, Kroatia ha Slovenia er c'hreisteiz, hag Aostria er c'hornôg.
E-touez an 10 milion a dud a zo er vro, ez eus 99% anezhe hag a zo Hungariz. Tremen an hanter anezho zo katoliged ha war-dro 20% zo protestanted.
Hungaria zo ezelez eus Unaniezh Europa, Strollad Visegrád, an AFNA, an ABK hag an ABU.

## Douaroniezh

An Danav hag an Tisza eo an div stêr vrasañ. Lenn vrasañ Kreizeuropa eo al Lenn Balaton, e kornôg ar vro.

## Istor

* Pennad dre ar munud : Istor Hungaria.
E miz Du 1956 e teuas ouzhpenn 4000 tank eus al Lu Ruz da flastrañ an emsavadeg enep-komunour hag enep-soviedel a oa diwanet er vro. Nagennet e oa bet ar galloud komunour gant kalz skrivagnerien, skiantourien ha micherourien hungariat, hag emgannoù a voe gant ar Sovieted er vro a-bezh adalek ar 23 a viz Here. 3000 den a voe lazhet gant ar Sovieted.

## Levrlennnadur

* Al Liamm niv. 61, 1957, niverenn ispisial diwar-benn Hungaria.
* KOSTIOU Jeremi, Ar C'hi daou lost a-enep Orbán, e Le Peuple Breton/Pobl Vreizh, miz Gouere/Eost 2018, niv. 654/655, pp. 30-31.

## Hungariz vrudet

Skrivagnerien :
* János Arany
* Gyula Illyés
* Imre Kertész
* Dezsö Kosztolányi
Melldroaderien :
* Flórián Albert
* József Bozsik
* Zoltán Czibor
* Sándor Kocsis
* Ferenc Puskás
# Hunmin Jeongeum (teul)

Hunmin Jeongeum (teul) :
| Anv koreanek ||
| Hangeul: | 훈민 정음 |
| Hanja: | 訓民正音 |
| Treuz. McCune-Reischauer: | Hunmin Chŏngŭm |
| Treuzkrivadur arnevez: | Hunmin Jeong-eum |
Embannet eo bet an Hunmin Jeongeum (ger evit ger Sonioù Reizh evit Desevel an Dud) e 1446. Ur skritur nevez-flamm e oa da neuze hag engenidik penn-da-benn, savet a-ratozh evit ar Goreaned. En deroù e voe roet anv an teul embannet d'ar skritur e-unan met, da-c’houde, e voe anvet Hangul. Savet eo bet gant ar roue Sejong Veur e-unan evit ma c’hallfe an dud vutun dizesk war an Hanja lenn ha skrivañ flour ar c’horeaneg. Stourm taer a rankas ober a-enep da Skolaj ar re Enorus (Jiphyeonjeon) ha da lenneien ar mare. Krediñ a reer eo bet embannet ar skrid d'an 9 a viz Here, un deiz a vez graet Deiz an Hangul anezhañ e Korea ar Su bremañ.
Ur rakskrid zo d'an embannadur gant roll lizherennoù (jamo) al lizherenneg hag un deskrivadur berr eus ar sonioù a glot ganto. Diwezhatoc’h ez eus bet embannet un teul displegañ hiroc’h a vez graet an Hunmin Jeongeum Haerye anezhañ. Evit digejañ an daou deul e vez graet a-wechoù gant "Skouerioù ha Talvoudegezh embannidigezh an Hunmin Jeongeum" eus an teul diwezhañ. (훈민정음예의본 ; 訓民正音例義本).
Displeget eo mennad ar roue Sejong da sevel an Hangul er rannbennad kentañ :
   나랏말 싸미 듕국에 달아 문짜와로 서로 사맛디 아니할쌔 이런 전차로 어린 백셩이 이르고져 할배이셔도 마참내 제 뜻을 시러펴지 못할 노미 하니라 내 이랄 위하야 어엿비 여겨 스물여덜 자를 맹가노니 사람마다 해여 수비니겨 날로 쑤메 편한케 하고져 할 따라미니라 (Peogwir eo disheñvel hor yezh diouzh hini Sina n'haller ket ober ganti evit daremprediñ ar re all. Gant se, pa glask an dud vunud embann un dra bennak, kalz anezho ne zeuont ket a-benn. Peogwir on doaniet gant kement-se em eus savet 28 lizherenn a c’hall bezañ desket aes gant an holl hag a c’haller implijout war ar pemdez.)
Daou zoare zo da zornskrid orin an Hunmin Jeongeum :
* Seizh pajennad Hanja skrivet e sinaeg klasel, war-bouez an arouezennoù en Hangul meneget ennañ. Chom a ra teir skouerenn anezhañ :
** An hini kavet e penn kentañ eilskrid an Haerye
** An hini e-barzh Sejong Sillok (世宗實錄; "Kronikennoù Sejong"), Levrenn 113.
* Unan all, 36 pajenn ennañ, notennet da vat en Hangul, ma'z eus bet lakaet a-dal d'an holl Hanjaoù implijet an termen kevatal en Hangul skrivet bihanoc’h dindano un tammig a-zehou dezho. Skrivet e veze an Hangul pe gant ur broust liv pe gant ur stil mentoniel. Peder skouerenn a chom :
** E penn kentañ ar Weorin Seokbo (月印釋譜), ur skrid boudaek notennet
** Unan miret gant Park Seungbin
** Unan miret gant Kanazawa, ur Japanad
** Unan miret gant ministrerezh Japan an aferioù roueel.
Dalc’het e mirdi an arz Kansong (澗松 美術館), ez eo teñzor broadel niverenn 70 Korea ar Su hag emañ war marilh memor ar bed an UNESCO abaoe 1997.

## Gwelet ivez

* Roll an danvezioù a denn da Gorea

## Liammoù diavaez

* Doare orin en Hangul skannet
* Hunmin e marilh memor ar bed - pajenn genrouedad an UNESCO
# Hunegan Ognev

Hunegan Ognev (Myomimus roachi) a zo ur c'hrigner bihan hag a vev e Bulgaria, Gres ha Turkia.
Hunegan Ognev :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Gliridae |
| Genad : | Myomimus |
| Anv skiantel ||
| Myomimus roachi Bate, 1937 ||
# Hunegan an dezerzh

Hunegan an dezerzh :
| Diouer a roadoù (DD) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Gliridae |
| Genad : | Selevinia |
| Anv skiantel ||
| Selevinia betpakdalaensis Belosludov & Bazhanov, 1939 ||
| D'ar vevoniezh e tenn ar pennad-mañ. ||
Hunegan an dezerzh (Selevinia betpakdalaensis) a zo ur bronneg krigner hag a vev e Kazakstan ha marteze e Sina. Ar spesad nemetañ eo er genad Selevinia.
# Hunegan masklet

Hunegan masklet :
| Diouer a roadoù (DD) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Gliridae |
| Genad : | Myomimus |
| Anv skiantel ||
| Myomimus personatus Ognev, 1924 ||
| D'ar vevoniezh e tenn ar pennad-mañ. ||
An hunegan masklet (Myomimus personatus) a zo ur bronneg krigner hag a vev en Iran ha Turkmenistan.
# Huntingdonshire

Ur gontelezh aet da get eo Huntingdonshire, staget ma voe e 1974 ouzh Cambridgeshire.
# Hiviz

Un hiviz zo ur pezh dilhad a vez douget gant ar merc'hed en Europa hag a c'holo ar c'horf a-us d'an dargreiz.
E kotoñs pe seiz e vez graet an hivizoù alies, milginoù, hir pe verr, ha nozelennoù dezho.
Peurvuiañ e vez gwisket ur vrennidenn dindan o hiviz. Kinklet e c'hallont bezañ gant dantelezh a-wechoù.

## Hiviz ha roched

Ur roched eo a vez douget gant ar baotred.

## Hiviz-noz

Un hiviz-noz a vez douget da gousket; meur a seurt zo: re hir, ha re verr.

## Krennlavar

* Kant bro kant giz / Kant plac'h, kant hiviz.
* Hiviz e Bro-C'hall, 1905
* Dañserez skosat o tougen an Aboyne dress hag un hiviz wenn, 2005
* Un hiviz e Portugal, 2005
a vo kavet e Wikimedia Commons.
# Hiziv an deiz

Hiziv an deiz zo un ti-embann e Gwened.

## Levrioù

* Gerioù evit komz brezhoneg bemdez, Alan Monfort, 1998 ha 2001.
* Dastumad gerioù a rannyezhoù ar gevred, Turiaw ar Menteg, 2007.
* Gilgamesh, an den dreist ne faote ket dezhoñ marvel, troet gant Gwendal Mevel, 2013.

## Liammoù

* Load Hiziv an deiz
# Hlodwig II

Chlodwig II, pe Klovis II (635-657) a oa roue Neustria ha Burgondia. Mervel a reas da 22 vloaz.
Mab e oa d'ar roue Dagobert Iañ ha da Nantilde.

## Dimeziñ ha bugale

Gant e bried Bathilde en doe tri mab:
* Klotar III
* Childerig II
* Thierry III
# Hizkia

Yehizkia, pe Hizkia, pe Yehizkiahou pe Ec'hiskia (Ezechias e Latin, en hebraeg: חזקיה pe חזקיהו ( "Doue en deus kreñvaet") a oa roue Yehouda etre 716 ha 687 kent JK hervez ar Bibl (2R 18-20 ; Ye 36-39 ha 2Dn 29-32)
Deskrivet eo gant testennoù ar Bibl evel ur roue meur ha madelezhus; o heuliañ skouer e hendad Ouzia (781-740 kent JK). Degas a reas adaozadurioù politikel ha relijiel evel kreizennerezh al lidoù e Templ Salomon goude bezañ distrujet an toullad santualioù ma oa tu da aberzhiñ a-raok. Pareet e vefe bet dre vurzhud (2R 20, 1-11). Kas a reas Merodak-Baladan, roue Babilon, kannaded d'e weladenniñ goude e gleñved hag e bare. Diskouez a reas dezho e binvidigezhioù ar pezh a lakas Yeshaia da ziougañ evee kaset petra da Vabilon un deiz (2R 20,12-19).
E-kerzh e ren he doe rouantelezh Yehouda d'ober gant gourdrouz an Asirianed o doa distrujet Shomron, kêr-benn rouantelezh Israel. Goulenn a reas Hizkia sikour ar profed Yeshaia (2R 19-20)

## Notennoù

* ↑ Troidigezh An Tour-Tan, levrenn 4, p425
* ↑ Levr Izaia gant Maodez Glanndour, Al Liamm, 1981
# Hiéville

Kumunioù Bro-C'hall :
| Anv | Hiéville |
| Skoed | |
| Lec'hiadur Hiéville en Arondisamant Lisieux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Lisieux |
| Etrekumuniezh | Communauté de communes des Trois Rivières |
| Kanton | Saint-Pierre-sur-Dives |
| Kod INSEE | 14331 |
| Kod post | 14170 |
| Maer | François Pasquet (digostezenn) |
| Amzer-gefridi | 2008-2014 |
| Gorread | 4,77 km² |
| Led | 49° 01' 26" Norzh |
| Hed | 00° 00' 25" Kornôg |
| Uhelder kreiz | 50 m |
| Uhelder bihanañ | 22 m |
| Uhelder brasañ | 74 m |
| Poblañs hep kontoù doubl | 299 (2008) |
| Stankter | 63 a./km² |
| Lec'hienn ar gumun | |
Hiéville a oa ur gumun eus Bro-C'hall e departamant Calvados e Normandi.
Bodet e oa d'ar 1añ a viz Genver 2017 gant daouzek kumun all d'ober ur gumun nevez: Saint-Pierre-en-Auge.

## Istor
### XX$^{vet}$ kantved

Eil brezel-bed, 1944: lazhet e voe pevar den nann soudard e Hiéville, daou anezhe a voe fuzuilhet d'an Alamaned e miz Gouere, an daou all a voe lazhet gant ur c'hreunadenn e dibenn miz Eost.

## Monumantoù ha traoù heverk

* Iliz katolik Sant Pêr

## Emdroadur ar boblañs 1962-2008

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| Even 1995 | → bremañ | François Pasquet | digostezenn | Labourer-douar |
| N'eo ket anavezet c'hoazh an holl fedoù. |||||

## Notennoù ha daveoù

* ↑ Mémorial des victimes civiles en Normandie
* ↑ Clochers de France
# Hiệp Hòa

An impalaer Hiệp Hòa, anvet ivez Nguyễn Phúc Hồng Dật, a oa c'hwec'hvet impalaer Vietnam eus tiegezh Nguyễn. Renet en deus e-pad pevar miz etre an 30 a viz Gouere 1883 hag an 29 a viz Du.
Ur breur yaouank d'an impalaer Tự Đức e oa. Advabet e oa bet gantañ. Pa voe lamet e garg digant e niz hag hantervreur Dục Đức (advabet oa bet gant Tự Đức ivez) gant uhelidi al lez goude bezañ renet tri devezh e 1883 ec'h azgoulennas an tron en anv e familh. Trec'het e voe arme Vietnam gant morlu ar C'hallaoued en emgann Thuận An e miz Eost 1883 e-kerzh e renadur. Rediet e voe da sinañ 1883 un emglev gant Frañs a rae eus Vietnam ur vro warezet gant Frañs d'ar 25 a viz Eost. Ne oa ket dizalc'h ar vro ken. Abalamour da se e voe lamet e garg digantañ gant uhelidi al lez ha rediet e voe d'en em lazhañ.
| En e raok Impalaer Dục Đức | Rummad-impalaerien Nguyễn | War e lerc'h Impalaer Kiến Phúc |
# Hlodomir

Hlodomir, pe Klodomir (war-dro 495 - 25 a viz Even 524) a voe roue ar Franked, asambles gant e vreudeur, eus 511 da 524.

## E vuhez

Mab e oa da Hlodwig Iañ ha da Hlotilde. Pa varvas e dad e 511 e voe rannet rouantelezh ar Franked etre pevar mab Hlodwig : Thierry Iañ, Childebert Iañ ha Hlotar Iañ. Rouantelezh Orleañs eo a voe roet da Hlodomir.
Dimeziñ a reas gant Guntheuca, merc'h-vihan d'ar priñs burgond Godegisel, war-dro 517. Lazhet e voe e-pad ar brezel ouzh ar Vurgonded d'ar 25 a viz Even 524 en emgann Vézeronce. Nebeut goude e voe lazhet e zaou vab gant e vreudeur Klotar ha Childebert, ha rannet rouantelezh Orleañs etreze.
Un trede mab dezhañ, Klodoald, a gavas furoc'h tec'hel da vont da vanac'h. Anvet e voe da sant gant an iliz katolik, hag e anv a gaver el lec'hanv Saint-Cloud.
# Hlodwig

C'hlodwig, pe Hlodwig, zo un anv frankek, doare kozh an anv gallek Clovis.

## Gerdarzh

Chlodowegh eo ar stumm frankek orin, diwar chlod (« brud », « brudet ») ha wegh (« emgann »), ha talvout a ra kement ha « Klod en emgann ».
* Diwar c'hlod eo ivez an anvioù frankek all Chlotar (ha Lotar), Clodomir, ha Klotilda.
* Gant wegh e klot an dibenn brezhonek « kad » (Kadored, Kadoudal),

## Clovis

Ur stumm latinekaet e oa Clovis: pa ne oa ket a "c'h" e latin e veze skrivet "c", a-wechoù "ch". Ar stumm gallek nemetaén eo hiriv, goude ma ne oa son /k/ ebet en anv orin.
Evit kompren penaos eo emdroet an anv latin Clovis e challer tennañ ar C eus Clovis, ha lakaat un u e-lec'h ar v : ha setu an anv Louis.

## Louis

Diwar an anv-se e teu an anv gallek Louis, tra ma oa aet an anv orin da Ludwig en alamaneg, ha da Ludovicus e latin, evit reiñ Ludovic e galleg ivez.

## Lec'hioù

* Clovis ur gêr e Californie
* Clovis ur gêr e Mec'hiko Nevez

## Tud

* Hlodwig Iañ, roue ar Franked adal 481 betek 511,
* Hlodwig II, roue Neustria ha Burgondia adal 639 betek 657,
* Hlodwig III, roue Aostrazia adal 675 betek 676,
* Hlodwig IV, roue ar Franked adal 691 betek 695.
* Clovis, mab da Chilperig Iañ
* Clovis Trouille, livour gall
* Clovis Cornillac, aktour gall
# Laure Killing

Laure Killing, ganet d'an 12 a viz Genver 1959 hag aet da Anaon d'an 18 a viz Du 2019, a oa un aktourez c'hall a voe gwelet en 50 film adalek 1986.
Marvet eo gant ur c'hrign-bev, oadet e oa a 60 vloaz.

## Filmoù
### Sinema

* 1987 : Beyond Therapy gant Robert Altman : Charlie
* 1987 : Saxo gant Ariel Zeitoun : Esther
* 1989 : L'Invité surprise gant Georges Lautner : ar gelennerez
* 1989 : Mes nuits sont plus belles que vos jours gant Andrzej Zulawski : Inès
* 1990 : La Fille des collines gant Robin Davis : Lisa
* 1990 : Faux et usage de faux gant Laurent Heynemann : Sylvie
* 1990 : Nouvelle Vague gant Jean-Luc Godard : Dorothy Parker
* 1991 : Écrans de sable gant Randa Chahal Sabbag : Mariame
* 1992 : Après l'amour gant Diane Kurys : Élisabeth
* 1994 : L'Ours en peluche gant Jacques Deray : Christine
* 1995 : Jefferson à Paris gant James Ivory : maouez al lez
* 1995 : Un héros ordinaire gant Michele Placido : maouez miz Du
* 2013 : Avant l'hiver gant Philippe Claudel : Mathilde

## Liammoù diavaez

* Laure Killing war IMDb

## Notennoù ha daveennoù

* ↑ https://www.programme-tv.net/news/evenement/demain-nous-appartient-la-serie-de-tf1-tout-sur-le-feuilleton-de-tf1/244353-deces-de-laure-killing-lhommage-poignant-de-samira-lachhab-leila-dans-demain-nous-appartient-a-la-comedienne-photo/
# Laureana di Borrello

Laureana di Borrello zo ur gumun italian e Meurgêr Reggio Calabria e Calabria.
# Laura de Noves

Laura de Noves (dre fazi?), anavezet ivez evel Laura de Sade (1310 – 1348), a oa ur Brovañsadez a ouenn uhel, hag a voe karet gant ar barzh italianek Francesco Petrarca.

## Piv e oa?

Ganet e oa e 1310 en Avinhon. C'hwec'h vloaz yaouankoc'h eget Petrarca e oa. Merc'h e oa da Ermessenda de Réal ha d'ar marc'heg Audibert de Noves. Un diskennad dezhi eo Markiz Sade. Un tiegezh bras he doa, maouez vertuzius e oa. Dimeziñ a reas da 15 pe 16 vloaz, e Genver 1325, d'ar markiz Hugo de Sade. Petrarca he gwelas en iliz Santa Chiara e-pad e chomadenn en Avignon en Ebrel 1327, da zeiz Gwener ar Groaz. Anezhi n'ouzer nemet pezh zo bet skrivet gant Petrarca, a skrivas dezhi, en e oberenn Canzoniere, 366 pezh enni da Madonna Laura,
* 263 en vita di Madonna Laura;
* 103 en morte di Madonna Laura.
E 1337 e tistroas Petrarca da Avignon ma prenas un tamm domani e Vaucluse da vezañ tostik da Laura. Eno, e-pad tri bloaz, e savas meur a sonedenn dezhi. Canzoniere Petrarca
Mervel a reas Laura gant ar vosenn e 1348.

## Arz

Meur a livadur zo bet graet dezhi. Un delwenn zoken zo e Pariz.
# Laure Sainclair

Laurence Fontaine, lesanvet Laure Sainclair, ganet d'ar 24 a viz Mae 1972 e Roazhon, a oa un aktourez pornografek breton a c'hoarie e filmoù Marc Dorcel er bloavezhioù 1990. Goude ar filmoù pronografek he deus klasket bezañ kanerez oc'h adkemer ar ganaouenn Porque te vas met un taol kleze en dour e voe. Hiziv-an-deiz emañ o vevañ ur vuhez pell eus metoù ar bornografiezh.

## Goude an X

Ur wech paouezet gant bed an X he doa klasket Laure Sainclair pellaat da vat diouzh ar bed-se. Dougen a ra klemm meur a wech a-enep ar re a laka fotoioù anezhi war gwel eus mare he filmoù X.

## Filmoù a-vras
### Filmoù erotek

* 1995 : Sexy Zap (skinwel)
* 1995 : Aphrodisia (stirad skinwel) gant Urs Buehler ... Karla (7 lodenn, 1996-1997)

### Filmoù pornografek

* 1995 : Maud s'offre à toi !, gant Gérard Menoud (Défi)
* 1996 : Le Désir dans la peau, gant Marc Dorcel
* 1996 : La Princesse et la Pute, gant Marc Dorcel
* 1996 : L'Obsession de Laure gant Christophe Clark (Marc Dorcel)
* 1996 : L'Amour de Laure, gant Christophe Clark (Marc Dorcel)
* 1996 : La Ruée vers Laure, gant Didier Philippe-Gérard (Marc Dorcel)
* 1997 : La Fièvre de Laure, gant Serge de Beaurivage (Marc Dorcel)
* 1997 : L'Héritage de Laure, gant Christophe Clark (Marc Dorcel)
* 1997 : Les Nuits de la présidente, gant Alain Payet (Marc Dorcel)
* 1997 : Le Labyrinthe, gant Alain Payet (Marc Dorcel)
* 1997 : L'Indécente aux enfers, gant Marc Dorcel
* 1997 : Journal d'une infirmière, gant Michel Barny (Marc Dorcel)
* 1997 : Le Prix de la luxure (gant angelo/Dorcel/Wicked Pictures)
* 1997 : Sexe de feu, cœur de glace, (Wicked Weapon) gant Brad Armstrong (Wicked Pictures)
* 1997 : Les Nuits de la présidente gant Alain Payet (Marc Dorcel)
* 1998 : L'Empreinte du vice, gant Marc Dorcel
* 1998 : Illusions, Alain Payet (Marc Dorcel)
* 1999 : Le Contrat des anges, gant Marc Dorcel (Dorcel / Wicked Pictures)

### Filmoù klasel

* 1998 : Déjà mort gant Olivier Dahan : Aktourez pornografek
* 1999 : Poker de charme (skiwnel) gant Jean-Marc Vasseur : Celia St. Jean
* 1999 : Quand on est amoureux c'est merveilleux (film berr) gant Fabrice Du Welz : Rosa
* 2001 : Philosophale gant Farid Fedjer
* 2002 : Le Temps du RMI (Film etre) gant Farid Fedjer
* 2002 : Diesel nostalgie (film berr) gant Laurent Germain Maury : An Android

## Pladennoù

* 2001 : Vous
* 2001 : Pourquoi tu pars / Por Qué Te Vas
* 2004 : Besoin De Toi
# Laure Boulleau

Laure Boulleau, bet ganet d'an 22 a viz Here 1986 e Clermont-Ferrand (Puy-de-Dôme, Bro-C'hall), a zo ur velldroaderez etrebroadel c'hall, difennerez kleiz he fost dezhi war an dachenn.

## Liamm diavaez

* Laure Boulleau war lec'hienn Kevread mell-droad Bro-C'hall.
a vo kavet e Wikimedia Commons.
# Laure Manaudou

Laure Manaudou zo bet ganet e Villeurbanne, d'an 9 a viz Here 1986. Lesanvet eo « la reine des bassins ». 1 metr 80 eo ha pouezañ a ra 63 kg. Hec'h arouez zodiak eo « balañs ».
Resevet he deus an titl a varc'heg eus al lejion a enor e 2004. Gounezet he deus ur vedalenn aour er c'hoarioù olimpek evit ar 400 metr neuñv libr (e 4'5"34), e 2004, en Aten. Tapet he deus rekord ar bed an 200 m neuñv libr (e 1'55"52) e 2007, e Melbourne.
Neuial a ra etre 15km ha 20km bemdez.
Kroget e oa da gemer perzh e kenstrivadegoù da 8 vloaz. E 2000, da 13 vloaz, he deus kemeret perzh e kampionnad Frãns. Da 14 bloaz e oa aet da chom e rannvro Pariz gant Philippe Lucas, he gourdoner. He fal da zont eo C'hoarioù Olimpek Beijing e 2008.
# Laureana Cilento

Laureana Cilento zo ur gumun italian e proviñs Salerno e Campania.
# Laurein

Laurein zo ur gumun italian e proviñs Sutirol (anvet ivez proviñs emren Bolzano-Bozen), e Trentino-Alto Adige.
# Laure

Laure zo un anv-badez gallek.

## Gerdarzh

* Eus Laura, en italianeg ha spagnoleg.
* Lorette a seblant dont eus an anv-lec'h Loreto pe eus Laure.

## Adstummoù

* Laurène, Laurice, Laurine, Lorène, Lorine, Laurette, Lorette, Lauranne, Laureline.

## Yezhoù all

* Laura en italianeg,
* Laurie en saozneg.

### Tud

* Laure Le Poittevin, mamm Guy de Maupassant
* Laure Permont, anavezet evel Laure Junot d'Abrantès, skrivagnerez c'hall,
* Laure Manaudou, neuierez c'hall,
* Laure Sainclair, aktourez pornografek breton.
# Laurazia

Laurazia a oa un dreistkevandir a voe krouet dre rannadur ar Pangea e-pad ar Juraseg (tro-dro da 180 milion a vloavezhioù 'zo). Graet e oa eus an darn vrasañ eus an douaroù a ya d'ober bremañ an hemisferenn norzh. Da vare ar C'hretase e voe rannet Laurazia etre Laurentia (Norzhamerika) hag Eurazia.
Kevandirioù ha rannvedoù :
| Norzhamerika | Europa | Eurazia | Azia |
| Amerikaoù | Eurafrazia | Okeania | Aostralia |
| Suamerika | Afrika | Antarktika | Gourgevandirioù kozh : Gondwana • Laurazia • Pangea • Rodinia |
# Gouel an anv a Jezuz

Gouel an anv a Jezuz a vez lidet gant ar Gatoliked d'an 2 pe d'an 3 a viz Genver, e koun amdroc'h ar mabig Jezuz.
# Gouel Valantin

Gouel Valantin (Valentine's Day e saozneg), zo ur gouel brudet er broioù saoznek hag a vez lidet enne d'ar 14 a viz C'hwevrer, hag e broioù all ivez abaoe an XX$^{vet}$ kantved. En deiz-se e tle an amourouzien diskouez o c'harantez gant profoù hag oberoù. Ar c'hiz a vez da gas ur valentine, ur gartenn-bost, dizanv a-wechoù, da zisklêriañ e garantez.

## Istor

Kentañ meneg eus Gouel Valantin gant liv ar garantez warnañ a gaver e skridoù Geoffrey Chaucer er XIV$^{vet}$ kantved, ha diwezhatoc'h e barzhonegoù Othon de Grandson.
Er XV$^{vet}$ kantved e skrive ar barzh gall Charlez Orleañs d'e wreg, hag eñ prizoniad e Bro-Saoz, goude emgann Azincourt, e 1415 :
    Je suis desja d'amour tanné
    Ma tres doulce Valentinée...
E 1477 e skrive Margery Brewes er Paston Letters, d'he danvez-pried John Paston "my right well-beloved Valentine".
E Hamlet (1600–1601) eo meneget Valentine's Day gant Ophelia :
    To-morrow is Saint Valentine's day, All in the morning betime, And I a maid at your window, To be your Valentine. Then up he rose, and donn'd his clothes, And dupp'd the chamber-door; Let in the maid, that out a maid Never departed more. (Hamlet, William Shakespeare|Hamlet, Act IV, Scene 5.

### XX$^{vet}$ kantved

Brudet eo Drouklazhadeg Sant Valantin, pe Saint Valentine's Day Massacre e saozneg, a c'hoarvezas e Chicago e 1929.

## Kanaouenn

* Er ganaouenn When I'm Sixty-Four" e klever Will you still be sending me a Valentine.
Ur Valentine a vez graet e saozneg eus ur gartenn-bost kaset en deiz-se d'an hini a garer.

## Gwelet ivez

* Gouel Dwynwen

## Notennoù

* ↑ Davis, Norman. The Paston Letters: A Selection in Modern Spelling. Oxford University Press, 1983. pp. 233–5.